open-index/open-wikipedia-markdown huggingface dataset:
ব্যর্থ রাষ্ট্র

থাম্ব|ব্যর্থ রাষ্ট্র
**ব্যর্থ রাষ্ট্র** বলতে এমন একপর্যায়ের দেশ বোঝায় যেখানে সরকার ও সমাজ রাষ্ট্র গঠনের মৌলিক দাবী পূরণে ব্যর্থ হয়েছে। একবিংশ দশকের শুরুতে পাকিস্তান ইত্যাদি রাষ্ট্রের ক্ষেত্রে পশ্চিমের উন্নতদেশগুলো তকমা ব্যবহার করতে শুরু করে। এরূপ রাষ্ট্রের বৈশিষ্ট্য হচ্ছে উত্তর-ঔপনিবেশিককালে বিভিন্ন দাতাগোষ্ঠী কর্তৃক অর্থনৈতিক সাহায্য, ত্রাণ ইত্যাদি পাওয়াসত্ত্বেয় নিজস্ব অর্থনৈতিক ভঙ্গুর অবস্থা, জি.ডি.পি., জীবনযাত্রার মান ও সামাজিক মর্যাদা পাল্টাতে পারেনি ও রাজনৈতিক অস্থিতিশীলতার কারণে যেখানে উল্লেখযোগ্য হারে উন্নয়ন সাধিত হয় না এবং গণতন্ত্র, মানবাধিকার ইত্যাদি বিলুপ্তপ্রায়। আফগানিস্তান, পাকিস্তান, ইরাক, সোমালিয়া, নাইজেরিয়াসহ মূলত মধ্যপ্রাচ্য, দক্ষিণ-পূর্ব এশিয়া, আফ্রিকার এবং মধ্য এশিয়ার কতিপয় দেশসমূহ ব্যর্থ রাষ্ট্র হিসেবে পরিচিত। তাছাড়ও ১৯৭০-৮০'র দশকের লেবানন,কঙ্গো, কলম্বিয়া প্রভৃতি দেশগুলোও ব্যর্থ রাষ্ট্র হিসেবে পরিচিত।

ব্যর্থ রাষ্ট্রসমূহ কর্তৃক সৃষ্ট সমস্যাবলী:
* সন্ত্রাসবাদী কার্যক্রমকে সমর্থন প্রদান
* সন্ত্রাসীদের আশ্রয় দান
* গণতন্ত্র ধ্বংসের কারণ
* মানবাধিকার লঙ্ঘন
* মাদক ব্যবসাকে প্রশ্রয় দান

উল্লিখিত সমস্যাগুলো দমনের উদ্দেশ্যে কিংবা অজুহাতে মার্কিন যুক্তরাষ্ট্র ইরাকের বিরুদ্ধে যুদ্ধ করেছে। গবেষকদের ধারণা ভবিষ্যতেও এরকম যুদ্ধ সংঘটিত হতে পারে।

## তথ্যসূত্র

বিষয়শ্রেণী:রাষ্ট্র
বিষয়শ্রেণী:রাষ্ট্রবিজ্ঞান
বিষয়শ্রেণী:ব্যর্থ রাষ্ট্র
বিষয়শ্রেণী:প্রাক্তন দেশ
বিষয়শ্রেণী:আন্তর্জাতিক সম্পর্ক
কাকাডু জাতীয় উদ্যান

**কাকাডু জাতীয় উদ্যান** বা **কাকাডু ন্যাশনাল পার্ক** অস্ট্রেলিয়ার উত্তারঞ্চলে অবস্থিত, যা ডারউইন এর ১৭১ কিলোমিটার দক্ষিণ-পূর্ব দিকে অবস্থিত।

কাকাডু জাতীয় উদ্যান অস্ট্রেলিয়ার উত্তরাঞ্চলের অ্যালিগেটর নদীয় অঞ্চলে অবস্থিত। এটি ১৯,৮০,৪০০ হেক্টর (৪৮,৯৪,০০০ একর) এলাকা জুড়ে বিস্তৃত, যা উত্তর-দক্ষিণে ২০০ কিলোমিটার এবং পূর্ব-পশ্চিমে ১০০ কিলোমিটারেরও বেশি বিস্তৃত। এর আকার স্লোভানিয়ার সমান, তাশমেনিয়ার প্রায় এক তৃতীয়াংশ, সুইজারল্যান্ডের আকারের প্রায় অর্ধেক। রেঞ্জার ইউরেনিয়াম মাইন, অন্যতম সর্বোচ্চ উৎপাদনশীল ইউরেনিয়াম মাইন, যা এই উদ্যানের মধ্যে পরেছে।

## ইতিহাস
### নামকরণ
*কাকাডু* নামটি এসেছে শব্দ *গাগাজু* থেকে, যা পার্কটির উত্তরাঞ্চলের একটি অ্যাবোরিজিনাল ভাষার নাম। কাকাডুর রয়েছে পরিবেশ এবং জীব বৈচিত্র। মূল যেসকল বৈশিষ্ট্য এই জাতীয় উদ্যানে সংরক্ষিত রয়েছে:

* প্রধান চারটি নদী:
** পূর্ব অ্যালিগেটর নদী,
** পশ্চিম অ্যালিগেটর নদী,
** ওয়াইল্ডম্যান নদী; এবং
** সম্পূর্ণ দক্ষিণ অ্যালিগেটর নদী;
* প্রধান ছয় ভূমি
** মোহনা এবং বেলাভূমি,
** প্লাবনভূমি,
** নিচুভূমি,
** পাথুরে ভূমি,
** আউটলাইয়ার (outliers); এবং
** দক্ষিণাঞ্চলীয় পাহাড় এবং নদীর অববাহিকা;
* অসাধারণ বৈচিত্রময় বন্য জীবযন্তু;
** ২৮০ টিরও বেশি প্রজাতির পাখি
** প্রায় ৮০ প্রজাতির স্তন্যপায়ী জীব
** ৫০ টিরও বেশি প্রজাতির মিঠাপানির জীব
** ১০ ০০০ এরও বেশি প্রজাতির পোকামাকড়
** ১৬০০ এরও বেশি উদ্ভিদ

## তথ্যসূত্র

বিষয়শ্রেণী:অস্ট্রেলিয়ার জাতীয় উদ্যান
বিষয়শ্রেণী:অস্ট্রেলিয়ার বিশ্ব ঐতিহ্যবাহী স্থান
তাই পর্বত

**তাই পর্বত** চীনের শ্যাংডং প্রদেশের তাই'আন শহরের উত্তরে অবস্থিত ঐতিহাসিক এবং সংস্কৃতিক তাৎপর্যপূর্ণ একটি পর্বত। পর্বতটির সর্বোচ্চ শৃঙ্ঘ হল সম্রাট জাদে শৃঙ্ঘ, সাধারণত যার উচ্চতা ধরা হয় ১৫৪৫ মিটার (৫০৬৯ ফুট), কিন্তু চীনা সরকারী হিসেবে এর উচ্চতা ১৫৩২.৭ মিটার (৫০২৮.৫ ফুট)।

তাই পর্বত "পাচঁটি পবিত্র পর্বত" এর অন্যতম একটি। এটি সূর্যদয়, জন্ম এবং পুনরারম্ভের সাথে সংগতিপূর্ত এবং পাচঁটি পাহাড়ের মধ্যে প্রধান বলে মনে হয়। তাই পর্বত অন্তত ৩,০০০ বছর ধরে ইশ্বরের আরাধোনার স্থান হিসেবে ব্যবহৃত হয়ে আসছে এবং পূর্ব চীনের এ সময়ের বেশির ভাগ সময়েই প্রধান প্রধান ধর্মীয় অনুষ্ঠানের আয়োজনস্থল ছিলো এই তাই পর্বত।

## অবস্থান
তাই পর্বত তাই'আন শহরের উত্তরে অবস্থিত এবং প্রাদেশিক রাজধানী জিনানের দক্ষিণে অবস্থিত। এটি সমুদ্র পৃষ্ঠের ১৫০ থেকে ১৫৪৫ মিটার উচু পর্যন্ত বিস্তৃত এবং এটি ৪২৬ বর্গকিলোমিটার এলাকা জুড়ে রয়েছে। জাদে সম্রাট শৃঙ্ঘের উচ্চতা সমুদ্র পৃষ্ঠ থেকে ১৫৩২.৭ মিটার এবং এর অবস্থান 36° 16′N এবং 117° 6′E।

## আরও দেখুন

## তথ্যসূত্র

## বহিঃসংযোগ
* Tai Shan official website 
* WCMC Description

বিষয়শ্রেণী:চীনের পর্বত
বিষয়শ্রেণী:চীনের বিশ্ব ঐতিহ্যবাহী স্থান
বিষয়শ্রেণী:চীনের জাতীয় উদ্যান
বিষয়শ্রেণী:বৈশ্বিক জিওপার্ক নেটওয়ার্কের সদস্য
বিষয়শ্রেণী:চীনের জিওপার্ক
অভিধম্মপিটক

**অভিধর্ম পিটক**, বৌদ্ধ মতানুযায়ী *ধর্মাতিরিক্ত ব্যাখা, বিশ্লেষণ*; অন্যভাবে বলা যায় ধর্মের বিশেষত্ব, ধর্মের বিশ্লেষিত অর্থ বা ধর্মের গূঢ়তত্ব; সামগ্রিকভাবে ধর্মের সর্বোত্তম বিকাশই অভিধর্ম। 'ধর্ম' (সুত্তসমুহ) শব্দের সাথে 'অভি-' উপসর্গ যোগে 'অভিধর্ম' পদ গঠিত হয়েছে।

## উৎস
ত্রিপিটকের তিন মূল ধারার অন্যতম একটি হলো অভিধর্ম পিটক। এটিকে বৌদ্ধ দর্শনের সংহত সংস্করণ বলা হয়। এখানে বৌদ্ধ দর্শনের পুঙ্খানুপুঙ্খ বিশ্লেষণ রয়েছে। তথাগত বুদ্ধ নানা উপদেশের মাধ্যমে যে তত্ত্বসমূহ উপস্থাপন করেছেন, যে নৈতিক আদর্শিক বিষয়সমুহ তিনি অনুসরণ, অণুকরণ ও অণুধাবন করতে উপদেশ দিয়েছেন সে তত্ত্বসমুহের বিন্যস্ত বিশ্লেষণ করা হয়েছে বিনয় পিটকে।

## বিশ্লেষণ
বাঙ্গালী অভিধর্ম গবেষকদের মধ্যে অন্যতম বিরেন্দ্র লাল মুৎসদ্দি অভিধর্ম পিটক সম্বন্ধে বলেছেন:

## বৈশিষ্ট্য
চিত্ত, চৈতসিক, রূপ ও নির্বান। এই চারি বিষয় নিয়ে সবিস্তার বিশ্লেষণ দেখা যায় এই পিটকে। ১২১;প্রকার চিত্ত, ৫২ প্রকার চৈতসিক, ১৮ প্রকার রূপ এবং নির্বান সম্পর্কে বিস্তারিত ব্যাখ্যা এই অভিধর্ম পিটকে পাওয়া যায়। তাই অনেকে এই পিটককে বৌদ্ধ মনোবিজ্ঞান ও বলে।

## গ্রন্থসমূহ
# ) ধর্মসঙ্গনী
# ) ধাতুকথা
# ) যমক
# ) পুদগল প্রজ্ঞপ্তি
# ) পট্ঠান
# )কথাবত্থু
# ) বিভঙ্গ

## অভিধর্মের গ্রন্থগুলো
* ধম্মসঙ্গণি
* বিভঙ্গ
* ধাতুকথা
* পুগ্ গল পঞ্ঞত্তি
* কথাবত্থু
* যমক
* পটঠান

## তথ্যসূত্র

## বহিঃসংযোগ
* Readable online HTML book of the Dhammasangani (first book of the Abhidhamma).
* Vibhaṅga - 'The Book of Analysis'
* Dhātukathā - 'Discourse on Elements'
* Puggalapaññatti - 'A Designation of Human Types'
* Kathāvatthu - 'Points of Controversy'ঔ
* Yamaka - The Book on Pairs
* Paṭṭhāna - The Book of Conditions or 'Conditional Relations' Part 1
* Paṭṭhāna - The Book of Conditions or 'Conditional Relations' Part 2


বিষয়শ্রেণী:ত্রিপিটক
অমলেন্দু দাশগুপ্ত (সাংবাদিক)

**অমলেন্দু দাশগুপ্ত** (১৯২৪ — ২০ আগস্ট, ২০০৮) একজন বাঙালি অধ্যাপক এবং সাংবাদিক। তিনি ভারতের বিখ্যাত ইংরেজি দৈনিক *[[দ্য স্টেটসম্যান]]* পত্রিকার সম্পাদক ছিলেন।

## প্রাথমিক জীবন
অমলেন্দু দাশগুপ্ত ১৯২৪ সালে বিক্রমপুরে (বর্তমান মুন্সীগঞ্জ জেলা) জন্মগ্রহণ করেন। স্থানীয় স্কুল থেকে ১৯৪০ সালে প্রবেশিকা পরীক্ষা এবং ঢাকা কলেজ থেকে ১৯৪২ সালে আই.এ. পাস করেন। এরপর তিনি কলকাতার প্রেসিডেন্সি কলেজে ইংরেজি বিভাগে ভর্তি হন। অনার্সে তিনি প্রথম শ্রেণীতে প্রথম হয়ে কলকাতা বিশ্ববিদ্যালয়ে এম.এ তে ভর্তি হন এবং প্রথম শ্রেণীতে প্রথম হন।

## কর্মজীবন
শিক্ষাজীবন শেষ করে তিনি পূর্ববঙ্গের (বর্তমান বাংলাদেশের) চট্টগ্রাম সরকারি কলেজে ইংরেজি বিষয়ে অধ্যাপনা শুরু করেন। তারপর তিনি সেখান থেকে দিল্লি কলেজে অধ্যাপক হিসেবে যোগ দেন। এরপর তিনি দিল্লিতে ব্রিটিশ ইনফরমেশন সার্ভিসে যোগ দিন। কিছুদিন তিনি দিল্লির আকাশবাণীতে কাজ করার পর ১৯৫৮ সালে তিনি ভিয়েতনাম আন্তর্জাতিক পরমাণু শক্তি সংস্থায় প্রেস অফিসার হিসেবে যোগ দেন। ১৯৬৩ সালে তিনি দিল্লিতে ফিরে প্রেস ইনফরমেশন ব্যুরোতে ডিপুটি ডিরেক্টর হন। এরপর তিনি ১৯৬৪ সালে কলকাতায় এসে *[[দ্য স্টেটসম্যান]]* পত্রিকায় সহকারী সম্পাদক হিসেবে যোগ দেন। ইংরেজি সাহিত্যের ছাত্র হয়েও তিনি বিজ্ঞান বিষয়ে আগ্রহী ছিলেন। সহকারী সম্পাদক থাকার সময় তিনি বিজ্ঞান সংবাদদাতা হিসেবেও বেশ কৃতিত্ব অর্জন করেছিলেন। ১৯৮০ সালে তিনি পত্রিকাটির সম্পাদক পদ গ্রহণ করেন। ১৯৮৬ সালে তিনি এই পদ থেকে অবসর গ্রহণ করেন।

অবসর গ্রহণের পরেও তিনি বিভিন্ন সংবাদপত্রে সমসাময়িক বিষয় নিয়ে নিবন্ধ লিখেছেন। তার দু'টো গ্রন্থ রয়েছে। ১৯৫৭ সালে তার প্রথম গ্রন্থ *দ্য অ্যাটম অ্যান্ড ইটস* প্রকাশিত হয়। বইটি *পরামানু শক্তি* নামে বাংলা ভাষাতেও প্রকাশিত হয়। এই বইয়ের মুখবন্ধ লিখেছিলেন বিজ্ঞানী সত্যেন্দ্রনাথ বসু। ২০০৫ সালে তার দ্বিতীয় গ্রন্থ *থিমস অ্যান্ড ভ্যারিয়েশনস* প্রকাশিত হয়।

## মৃত্যু
২০শে আগস্ট ২০০৮ সালে তিনি কলকাতায় এক নার্সিং হোমে মৃত্যুবরণ করেন।

## তথ্যসূত্র

বিষয়শ্রেণী:১৯২৪-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:বাঙালি সাংবাদিক
বিষয়শ্রেণী:ভারতীয় সাংবাদিক
বিষয়শ্রেণী:মুন্সীগঞ্জ জেলার ব্যক্তি
বিষয়শ্রেণী:চট্টগ্রাম কলেজের শিক্ষক
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
অমরেশ্বর ঠাকুর

**অমরেশ্বর ঠাকুর** (১ ডিসেম্বর ১৮৮৭ - ২৪ জানুয়ারি ১৯৭৯) একজন বাঙালি সাহিত্যিক, প্রাবন্ধিক এবং পণ্ডিত।

## প্রাথমিক জীবন
অমরেশ্বর ঠাকুর বর্তমান মুন্সীগঞ্জ জেলার বিক্রমপুরের ভাগ্যকুল ইউনিয়নের নাগরবন্দী গ্রামের ব্রাহ্মণ বংশের সন্তান। তিনি ১৮৮৭ সালের ১লা ডিসেম্বরে ত্রিপুরা রাজ্যের সভাপণ্ডিত মাতামহ কুলচন্দ্র শিরোমনির ঘরে জন্মগ্রহণ করেন। তার পিতা রামকৃষ্ণ ঠাকুর ছিলেন ভাগ্যকুলের কুণ্ডু জমিদার বংশের কুলপুরোহিত।

আর্থিক অসুবিধার মধ্যে থাকলেও প্রত্যেক পরীক্ষায় বৃত্তি পাওয়ায় তার পক্ষে পড়ালেখা করা সম্ভব হয়। ১৭ বছর বয়সে অমরেশ্বর কলকাতায় দাদার কাছে চলে যান। ১৯০৮ সালে সংস্কৃতে এম.এ পাস করে রিপন কলেজে অধ্যাপনার কাজ শুরু করেন। পরে পালি, দর্শন ও সংস্কৃতের অন্য একটি বিভাগে এম.এ পাস করেন এবং দু'বার স্বর্ণপদক পান। কলকাতা বিশ্ববিদ্যালয়ে পোস্টগ্রাজুয়েট শিক্ষাব ব্যবস্থা প্রবর্তিত হলে তিনি সংস্কৃত বিভাগে যোগ দেন। সুদীর্ঘ ৩৫ বছর বিশ্ববিদ্যালয়ে সংস্কৃত বিভাগে অধ্যাপনা করে বিভাগীয় প্রধান হিসেবে অবসর নেন। গবেষণা ও পাণ্ডিত্যের জন্য তিনি *যোগেশ্চন্দ্র গবেষণা পুরস্কার* পান।

১৯২৭ সালে হিন্দু ল' অব এভিডেন্সের উপর গবেষণা করে কলকাতা বিশ্ববিদ্যালয় থেকে পি.এইচ.ডি ডিগ্রি লাভ করেন। পরে *বেদান্তশাস্ত্রী* উপাধিও লাভ করেন।

তিনি *সংস্কৃত সাহিত্য পরিষদের* প্রতিষ্ঠাতা। ১০ বছর পরিশ্রমে যাস্কাঁচার্যের *নিরুক্ত* ৪ খণ্ডে প্রকাশ করেন। তার সম্পাদনা বাল্মীকির *রামায়ণ* ৪ খণ্ডে প্রকাশিত হয়। কলকাতা সংস্কৃত সিরিজের প্রায় ৪০টি গ্রন্থ টীকা ও অনুবাদ সহকারে প্রকাশ করেন। মম্মট ভট্টের কাব্য গ্রন্থের ইংরেজি ভূমিকা তার একটি বিশেষ অবদান। জৈন ধর্ম, দর্শন, ভিক্ষু সম্প্রদায়, থেরাপন্থী মহাসভা ও জৈন শ্বেতাম্বরদের বিষয়ে আলোচনামূলক বিভিন্ন প্রবন্ধ লিখেছেন।

১৯৭৯ সালের ২৪ জানুয়ারি তিনি কলকাতায় মৃত্যুবরণ করেন।

## তথ্যসূত্র

বিষয়শ্রেণী:১৮৮৭-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:বাঙালি সাহিত্যিক
বিষয়শ্রেণী:বাঙালি প্রবন্ধকার
বিষয়শ্রেণী:বাঙালি অনুবাদক
বিষয়শ্রেণী:বাঙালি পণ্ডিত
বিষয়শ্রেণী:মুন্সীগঞ্জ জেলার লেখক
২০০৮ গ্রীষ্মকালীন অলিম্পিকে সাঁতার – পুরুষদের ৫০ মিটার ফ্রিস্টাইল

২০০৮ অলিম্পিক গেমসে **পুরুষদের ৫০মিটার ফ্রিস্টাইল** বিভাগের প্রতিযোগিতা আগস্টের ১৪ ও ১৬ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল সাঁতার প্রতিযোগিতা, মানে এখানে সাঁতারকাটার পদ্ধতির ( যেমন ব্যাকস্ট্রোক, ব্রেস্টস্ট্রোক ও বাটারফ্লাই বিভাগ)কোনো বাধ্যবাধকতা থাকে না। প্রায় সব সাঁতারুই ফ্রন্ট ক্রল বা তার কোনো বিকল্প পদ্ধতির প্রয়োগ করে থাকে। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি একবার পার করতে হয়।

সেমিফাইনাল ও ফাইনাল ছাড়া সর্বমোট তেরোটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।

২০০৮ গেমসে যোগ্যতা অর্জনের মাপকাঠি ছিল ২২.৩৫সেকেন্ড(A মান) এবং ২৩.১৩সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব রেকর্ড গড়া হয় সেগুলি নিচে দেওয়া হল।

## হিট
### হিট ১

### হিট ২

### হিট ৩

### হিট ৪

### হিট ৫

### হিট ৬

### হিট ৭

### হিট ৮

### হিট ৯

### হিট ১০

### হিট ১১

### হিট ১২

### হিট ১৩

## সেমিফাইনাল
### সেমিফাইনাল ১

### সেমিফাইনাল ২

## ফাইনাল

## পাদটিকা

পুরুষদের ফ্রিস্টাইল ০০৫০মিটার
সিডনি হোক্সা

**সিডনি হোক্সা** (জন্ম ৬ই জানুয়ারী, ১৯৯২) একজন ১৮ বছর বয়েসি আলবানিয়ান সাঁতারু। তিনি প্রথমবার আলবেনিয়ার প্রতিনিধিত্ব করেন ২০০৮ অলিম্পিক গেমসে ৫০মিটার ফ্রিস্টাইল সাঁতারে। হিটে তিনি ২৪.৫৬সেকেন্ড সময়ে দ্বিতীয় হন। তবে এই স্কোরে সেমিফাইনালে উঠতে পারেননি, ফলে ৬৪তম স্থানে প্রতিযোগিতা শেষ করেন।

বর্তমানে সিডনি ভার্জিনিয়ার ওল্ড ডমিনিয়ন বিশ্ববিদ্যালয়ের হয়ে প্রতিদ্বন্দ্বিতা করেন। আলবানিয়াতে তিনি TDS, টিরানা ডেফিনা স্পোর্ট-এর হয়ে সাঁতার কাটেন। এখানে তার বাবা শ্ফেতিম হোক্সা কোচ করেন। তারা আমেরিকান পদ্ধতিতে অনুশীলন করেন। তিনি আলবানিয়ার ৮৫% সাঁতারের রেকর্ড ধরে রেখেছেন। তার আগে এই রেকর্ডগুলিতে ২০ বছরেরও বেশি সময় ধরে অপরিবর্তিত ছিল। সিডনি আলবানিয়ার সাঁতারের জগতে বৈপ্লবিক পরিবর্তন এনেছেন। শুধু তাই নয়, সারা বিশ্বে ছড়িয়ে থাকা আলবেনীয় বংশোদ্ভুত অন্যান্য সাঁতারুদেরও দেশের হয়ে প্রতিনিধিত্ব করতে উদ্বুদ্ধ করেছেন।

ইস্তানবুলে ২০০৯-এর স্বল্প দৈর্ঘ্যের ইউরোপীয় সাঁতার চ্যাম্পিয়নশিপে তিনি ৫০মিটার ফ্রিস্টাইল ২২.৪৯ সেকেন্ডে ও ১০০মিটার ফ্রিস্টাইল ৫০সেকেন্ডের ঘরে শেষ করেন।

বলকান অঞ্চলে জুনিয়র ডিভিশনে তিনি ৫০মিটার ফ্রিস্টাইলে দ্রুততম সাঁতারু আর ১০০মিটারে দ্বিতীয় দ্রুততম। তিনি বর্তমানে বেস্মির বুরানাজ হোক্সা ও জন পেপাজের সাথে মিলিত ভাবে আলবানিয়ান সাঁতারুদের যুক্তরাষ্ট্রে গিয়ে অনুশীলনের বন্দোবস্তের চেষ্টায় আছেন।

আন্তর্জাতিক মঞ্চে তার অংশগ্রহণের ব্যাপারে আলবানীয় সাঁতার ফেডারেশনের সভাপতির অগোছালো কাজ আন্তর্জাতিক ও স্থানীয় সংবাদমাধ্যমে তীব্র সমালোচনার সৃষ্টি করেছে। এই কারণে তাকে বারবার সমস্যার সম্মুখীন হতে হয়েছে।

## পাদটিকা

বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:আলবেনীয় সাতারু
বিষয়শ্রেণী:২০০৮ গ্রীষ্মকালীন অলিম্পিকের সাঁতারু
বিষয়শ্রেণী:২০১২ গ্রীষ্মকালীন অলিম্পিকের সাঁতারু
বিষয়শ্রেণী:২০১৬ গ্রীষ্মকালীন অলিম্পিকের সাঁতারু
ঢাকা আন্তর্জাতিক বইমেলা

**ঢাকা আন্তর্জাতিক বইমেলা**, প্রাক্তন **ঢাকা বইমেলা**, বাংলাদেশের রাজধানী শহর ঢাকায় অনুষ্ঠিত একটি বইমেলা, যা আন্তর্জাতিক বইমেলা হিসেবে পরিগণিত। এই মেলাটি বাংলাদেশের অন্যতম বিশিষ্ট বইমেলা *[[অমর একুশে গ্রন্থমেলা]]* থেকে আলাদা। সাধারণত প্রতি বছর ডিসেম্বর মাসে এই মেলার আয়োজন করা হয়। তবে এই মেলা আয়োজনের স্থান নির্দিষ্ট নয়।

## বিবরণ
এই মেলায় সাধারণত বাংলাদেশ ছাড়াও বিশ্বের অন্যান্য দেশ (ভারত, ইরান ইত্যাদি) থেকেও প্রকাশনা সংস্থারা তাদের বই নিয়ে হাজির হোন। অনেক সময় বিদেশী স্টলগুলো নির্দিষ্ট দেশের প্রতিনিধিত্ব না করে কোনো সংস্থা বা প্রতিষ্ঠানের প্রতিনিধিত্ব করে। তবে বেশিরভাগ বিদেশী স্টলে বই, বিক্রয়ের জন্য রাখা হয় না, শুধুমাত্র প্রদর্শন করা হয়। প্রতি বছরই মেলা নির্দিষ্ট কোনো প্রতিপাদ্য থাকে। মেলার স্থান নির্দিষ্ট নয়, কখনও শিল্পকলা একাডেমী প্রাঙ্গণে, কখনও ঢাকা বিশ্ববিদ্যালয়ের খেলার মাঠে, কখনও সোহরাওয়ার্দী উদ্যানে আয়োজিত হয়। গুটিকয়েক প্রকাশনা প্রতিষ্ঠান এই মেলা উপলক্ষে নতুন বই প্রকাশ করে থাকে। বই ক্রয়ে নির্দিষ্ট পরিমাণ (সাধারণত ২৫%) কমিশন পাওয়া যায়।

মেলাকে ঘিরে আরো থাকে সেমিনার, সংগীতানুষ্ঠান, নতুন বইয়ের মোড়ক উন্মোচন অনুষ্ঠান আর বিভিন্ন বিষয়ক আলোচনা অনুষ্ঠান। মেলায় ঢোকার জন্য থাকে টিকেটের ব্যবস্থা, নির্দিষ্ট প্রবেশমূল্য দিয়ে টিকেট ক্রয় করতে হয়। তবে কোনো শিক্ষাপ্রতিষ্ঠানের ব্যবস্থাপনায় শিক্ষার্থীরা দলগতভাবে বিনা টিকেটে প্রবেশ করতে পারে।

## ইতিহাস
স্বাধীন বাংলাদেশে প্রথম আন্তর্জাতিক বইমেলার আয়োজক ছিলো দেশটির *জাতীয় গ্রন্থকেন্দ্র*, এবং সেই মেলা অনুষ্ঠিত হয় ১৯৭২ খ্রিস্টাব্দের ২০ ডিসেম্বর থেকে ২৭ ডিসেম্বর পর্যন্ত বাংলা একাডেমী প্রাঙ্গণে সেই মেলা বসেছিলো। বাংলাদেশের প্রকাশনা সংস্থা ছাড়াও ৮টি দেশের প্রকাশনা সংস্থা অংশ নিয়েছিলো সেই মেলায়। মেলা উপলক্ষে আয়োজিত হয়েছিলো আন্তর্জাতিক সেমিনার। তবে বর্তমান মেলার আসরটি আয়োজিত হয়ে আসছে ১৯৯৫ খ্রিস্টাব্দ থেকে। তখন থেকে *ঢাকা বইমেলা* নামে এই মেলা আয়োজিত হয় ১৪ বার। ২০০৮ খ্রিস্টাব্দ থেকে বর্ধিত পরিসরে *ঢাকা আন্তর্জাতিক বইমেলা* নামে এই মেলার আয়োজন চলছে।

## আরও দেখুন
* অমর একুশে গ্রন্থমেলা
* বাংলাদেশের উৎসব

## তথ্যসূত্র

## বহিঃসংযোগ
* ঢাকা আন্তর্জাতিক বইমেলা'র অফিশিয়াল ওয়েবসাইট
* ''সাপ্তাহিক ২০০০'' পত্রিকার একটি প্রতিবেদনে ঢাকা আন্তর্জাতিক বইমেলার সমালোচনা

বিষয়শ্রেণী:বইমেলা
বিষয়শ্রেণী:বাংলাদেশের উৎসব
বিষয়শ্রেণী:বাংলাদেশের মেলা
বিষয়শ্রেণী:বাংলাদেশের বইমেলা
বিষয়শ্রেণী:ঢাকার সাংস্কৃতিক উৎসব
বিষয়শ্রেণী:বাংলা ভাষা আন্দোলন
সলিম ইলিস

**সলিম ইলিস** (জন্ম ১৪ই মে, ১৯৭৫ ওরানে) একজন আলজেরীয় সাঁতারু যিনি ফ্রিস্টাইল বিভাগে প্রতিদ্বন্দ্বিতা করেন।

১৯৯৮ সালে তিনি *আলজেরীয় বর্ষসেরা ক্রীড়াবিদে*র খেতাব জেতেন। অলিম্পিক সলিডারিটির স্কলারশিপও তার ঝুলিতে আছে।

## অলিম্পিক সাফল্য
* ২০০৪ অলিম্পিক গেমস - অষ্টম স্থান (৫০মি. ফ্রিস্টাইল)
* ২০০৪ অলিম্পিক গেমস - সপ্তম স্থান (১০০মি. ফ্রিস্টাইল)

## তথ্যসূত্র

## বহিঃসংযোগ
* Sports123
* sports-reference

 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আলজেরীয় সাঁতারু
বিষয়শ্রেণী:ফ্রিস্টাইল সাঁতারু
বিষয়শ্রেণী:১৯৯৬ গ্রীষ্মকালীন অলিম্পিকের সাঁতারু
বিষয়শ্রেণী:২০০০ গ্রীষ্মকালীন অলিম্পিকের সাঁতারু
বিষয়শ্রেণী:২০০৪ গ্রীষ্মকালীন অলিম্পিকের সাঁতারু
বিষয়শ্রেণী:২০০৮ গ্রীষ্মকালীন অলিম্পিকের সাঁতারু
বিষয়শ্রেণী:আলজেরিয়ার অলিম্পিক সাঁতারু
বিষয়শ্রেণী:২১শ শতাব্দীর আলজেরীয় ব্যক্তি
স্টুয়ার্ট গ্লেনিস্টার

**স্টুয়ার্ট গ্লেনিস্টার** (জন্ম ১২ই অক্টোবর, ১৯৮৮) একজন ২০১১ বর্ষের ওয়েস্ট পয়েন্ট ক্যাডেট, যিনি ২০০৮ গ্রীষ্মকালীন অলিম্পিকে সাঁতারের ৫০মিটার ফ্রিস্টাইল ববিভাগে অংশগ্রহণ করেছিলেন। সেখানে তিনি তার হিটে প্রথম হন। গ্লেনিস্টারের বাবা মা দুজনেই আমেরিকান সামোয়ার বলে, তিনি সেই দেশের হয়েই বেইজিং অলিম্পিকে প্রতিনিধিত্ব করেন।

## পাদটিকা

বিষয়শ্রেণী:২০০৮ গ্রীষ্মকালীন অলিম্পিকের সাঁতারু
বিষয়শ্রেণী:United States Military Academy alumni
বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
অমিয়া দত্ত

**অমিয়া দত্ত** (১৯১৮ - ২৭ এপ্রিল ১৯৪৯) ছিলেন বাঙালি স্বাধীনতা সংগ্রামের সক্রিয় কর্মী ও সমাজসেবী।

## প্রাথমিক জীবন
অমিয়া দত্ত ১৯১৮ সালে বিক্রপুরের (বর্তমানে মুন্সীগঞ্জ জেলা) বজ্রযোগিনী গ্রামে জন্মগ্রহণ করেন। তার পিতার নাম অতুলচন্দ্র গুহ এবং মাতা প্রিয়লতা গুহ। মাত্র ১২ বছর বয়সে অমিয়ার পিতা মারা যান। এবং এক বছর পরে মাত্র ১৩ বছর বয়সে অষ্টমশ্রেনীতে পড়ার সময় ঢাকা কালেকটরেটের কর্মী রবীন্দ্র মোহন দত্তের সাথে অমিয়ার বিয়ে হয়। বিয়ের কারণে তার লেখাপড়া বন্ধ হয়। তবে বিয়ে হয়ে গেলেও তিনি প্রায়ই বজ্রযোগিনী গ্রামে এসে থাকতেন।

এসময় তিনি তার এলাকায় স্বাধীনতা সংগ্রামে বিপ্লবীদের কর্মকাণ্ড এবং গ্রামের লোকজনের বিপ্লবীদের সহায়তা করা এসব কিছু দেখে অমিয়ার মনে স্বদেশীকতা এবং দেশাত্মবোধ জাগ্রত হয়; তিনি প্রভাবিত হন বিপ্লবী ভাবধারায়। অমিয়ার ছোট ভাই রবি গুহ ছাত্রাবস্থাতেই কমিউনিস্ট পার্টির সংস্পর্শে আসেন। ভাইয়ের কাছে তিনি মার্ক্সবাদ-লেনিনবাদের দীক্ষা নেন। গোপনে গোপনে পারিবারিক অণুশাসনের উপেক্ষা করেই পার্টির কাজ করতে শুরু করেন।

## কর্মজীবন
বিভিন্ন বাঁধা বিপত্তি এড়িয়ে ১৯৪৩ সালে অমিয়া দত্ত কমিউনিস্ট পার্টির সদস্যপদ লাভ করেন। ঐ বছর দূর্ভিক্ষের সময় ঢাকা শহরের সূত্রাপুর, গেণ্ডারিয়া, নারিন্দা, ওয়ারি, তাঁতিবাজার প্রভৃতি একালায় অমিয়া দত্তের নেতৃত্বে *[[মহিলা আত্মরক্ষা সমিতি]]* ত্রাণের কাজে সক্রিয় উদ্যোগ নেয়। ঘরকন্যার সব কাজ করেও অমিয়া ত্রাণ শিবিরে দুঃস্থ অসহায় নারীদের আশ্রয়দানের কাজের সঙ্গেও তিনি জড়িত ছিলেন। গেণ্ডারিয়ায় অবস্থিত অনাথ শিশু ভবনটির রক্ষণাবেক্ষণের দায়িত্বও ছিল তার। বিক্রমপুরের আরেক প্রখ্যাত স্বাধীনতাসংগ্রামী ও সমাজসেবী কংগ্রেসনেত্রী আশালতা সেনের কাছ থেকে তিনি এ ব্যাপারে বহু সাহায্য পেয়েছিলেন।

১৯৪৬ সালে ব্রিটিশ সরকার আন্দামান জেল থেকে কয়েকজন বন্দীকে ঢাকা সেন্ট্রাল জেলে নিয়ে এলে তাদের মধ্যে কয়েকজন কমরেড গুরুতর অসুস্থ হয়ে পরেন। অসুস্থদের ঢাকার মিটফোর্ড হাসপাতালে স্থানান্তরিত করা হয়। ঢাকায় তখন সাম্প্রদায়িক দাঙ্গা চলছে। পার্টি থেকে অমিয়াকে অসুস্থ বন্দীদের সাথে যোগাযোগ করার দায়িত্ব দিলে ঐ মুসলমান অধ্যুষিত এলাকায় পুলিশের চোখ এড়িয়ে নার্সের বেশে তিনি পার্টির প্রয়োজনীয় কাগজপত্র, চিঠি এবং তথ্য আদান-প্রদান করতেন। ১৯৪৭ সালে দেশ বিভাগের সময় অমিয়ার পরিবার ভারতে চলে যান। প্রথমে হাওড়ার কদমতলায় ও পরে বাজেশিবপুরে বাসা ভাড়া করেন। সেখানে গিয়েও তিনি পার্টি এবং মহিলা আত্মরক্ষা সমিতির কাজে যুক্ত হয়ে পড়েন।

১৯৪৯ সালের ফেব্রুয়ারিতে পশ্চিমবঙ্গের ডুবরী ভেরী গ্রামের আন্দোলনে অনেক কৃষক শহীদ হন। এই সময়ে ব্যাপক ধরপাকরে বহু কমিউনিস্ট কারারুদ্ধ হন। জেলে অত্যাচারের বিরুদ্ধে এবং রাজনৈতিক বন্দীদের মর্যাদার দাবীতে তারা জেলের ভেতরেই সংগ্রাম শুরু করেন। এ সময় তাদের সমর্থনে বিভিন্ন সংগঠন থেকে প্রতিবাদ মিছিল বের হয়। ২৭ এপ্রিল রাজবন্ধীদের মর্যাদা ও মুক্তির দাবিতে মহিলা আত্মরক্ষা সমিতি কলকাতার ভারতসভা হলে সমাবেশের আয়োজন করে। পরিকল্পনা অনুযায়ী তদানিন্তন মুখ্যমন্ত্রী ড. বিধানচন্দ্র রায়ের বাড়ির উদ্দেশ্যে ভারতসভা হল থেকে কয়েকশত মহিলার দৃপ্ত মিছিল বউবাজার কলেজ স্ট্রিট সংযোগস্থলে উপস্থিত হলে পুলিশ মিছিলে গুলি চালায়। পুলিশের গুলিতে লিতকা সেন, প্রতিভা গাঙ্গুলী, গীতা সরকার ও যুবকর্মী বিমান ব্যানার্জিসহ অমিয়া দত্ত নিহত হন।

## তথ্যসূত্র

বিষয়শ্রেণী:১৯৪৯-এ মৃত্যু
বিষয়শ্রেণী:বাঙালি সমাজসেবক
বিষয়শ্রেণী:১৯১৮-এ জন্ম
বিষয়শ্রেণী:মুন্সীগঞ্জ জেলার ব্যক্তি
বিষয়শ্রেণী:বাংলাদেশী মার্ক্সবাদী
বিষয়শ্রেণী:নারী বিপ্লবী
ভারতীয় পতাকার তালিকা

এটি হল **[[ভারত|ভারতে]]** ব্যবহৃত **পতাকাসমূহে**র তালিকা। জাতীয় পতাকা সম্পর্কে বিস্তারিত জানতে দেখুন ভারতের জাতীয় পতাকা পৃষ্ঠাটি।

## জাতীয় পতাকা

## সরকারি পতাকা

## রাষ্ট্রীয় প্রতীকচিহ্ন

## সামরিক পতাকা

### নৌবাহিনীর পতাকা

## রাজ্য ও কেন্দ্রশাসিত অঞ্চলের পতাকা

### বিধিসম্মত পতাকা
জম্মু ও কাশ্মীর ছাড়া ভারতের কোনো রাজ্য বা কেন্দ্রশাসিত অঞ্চলের বিধিসম্মত পতাকা নেই।

## তথ্যসূত্র

ভারত

পতাকা
বিষয়শ্রেণী:ভারতীয় সংস্কৃতি সম্পর্কিত তালিকা
নিবিরু (ব্যাবিলনীয় জোতির্বিদ্যা)

**নিবিরু** (নেবেরু বা নেবিরু নামেও পরিচিত) এটি একটি আক্কাদীয় ভাষা, যার অর্থ "অতিক্রমণ" অথবা "পরিবর্তনের ধারা", বিশেষভাবে নদী, অথবা নদী পাড় বা ফেরি-নৌকা। ব্যাবিলনীয় জোতির্বিদ্যাতে, নিবিরু হল ক্রান্তিবৃত্তের সবচেয়ে উচ্চতম বিন্দু, অথবা গ্রীষ্মকালীন অয়নের বিন্দু এবং এর সংযুক্ত তারামণ্ডলী। নিবিরু বিন্দুর অবস্থান এনুমা এলিশের মহাকাব্যের ৫টি লিপিফলকের মাধ্যমে বর্ণনা করা হয়েছে।

:"যখন মারদুক আকাশে নিবিরু, এনলিল এবং এয়ার অবস্থান (মানযাযু) সুনির্দিষ্ট করেছিল"।

গ্রহগুলোর সবচেয়ে উচ্চতম বিন্দুর পথ হিসেবে, নিবিরু *সু্মমুস দেউস* এর আসন হিসেবে বিবেচনা করা হতো, যেখান থেকে সে তারাদের ভেড়ার মত চারণ করতো, ব্যাবিলনে তাকে মারদুকের সঙ্গে শনাক্ত করেছিল। বিভিন্ন লেখকের মাধ্যমে বর্ণনা অনুসারে, মারদুক বিশ্বের শাসক অভিভাবটি ব্যাবিলনীয় ধর্মতে প্রথমিক একেশ্বরবাদী প্রবণতা ইঙ্গিত করছে।

## তথ্যসূত্র

## সাহিত্য
*  A. Schott, *Marduk und sein Sterm*, Zeitschrift für Assyriologie 43 (1936), 124-145.
*  Johannes Koch, *Der Mardukstern Neberu*, Welt und Oriens 22 (1990), 48-72.

বিষয়শ্রেণী:ব্যাবিলনীয় জোতির্বিদ্যা
বিষয়শ্রেণী:মেসোপটেমীয় দেবতা
বিষয়শ্রেণী:এনুমা এলিশ
বিষয়শ্রেণী:মেসোপটেমীয় দেবদেবী
ইল কান্তো দেলি ইতালিয়ানী

**ইল কান্তো দেলি ইতালীয়ী** (ইতালীয়: Il Canto degli Italiani; ইতালীয়দের গান) ইতালির জাতীয় সঙ্গীত। এটি **ফ্রাতেল্লি দিটালিইয়া** অথবা **লিন্নো দি মামেলি** হিসাবেও পরিচিত। এইটি ১২ই অক্টোবর ১৯৪৬ সালে সাময়িকভাবে গ্রহণ করা হয়েছিল, পরে ১৭ই নভেম্বর ২০০৫ সালে একে স্থায়িভাবে গ্রহণ করা হয়। গানের কথা লিখেছেন বিশ বছর বয়সী ছাত্র এবং দেশ প্রেমিক গোফফ্রেডো মামেলি, ১৮৪৭ সালের বসন্তে, জেনোয়াতে। সেই সময় ইতালিকে একত্রীকরণ এবং স্বাধীনতার জন্য সংগ্রাম চলোছিল যা অস্ট্রিয়ার বিরুদ্ধে যুদ্ধের পূর্বাভাস দেয়।

## গানের কথা

## তথ্যসূত্র

## অডিও
* ইতালীয় জাতীয় সঙ্গীত শুনুন

## বহিঃসংযোগ
* From Quirinale, residence of the Head of State, various recorded performances
* L'Inno di Mameli sul sito del Quirinale 
* L'inno del Risorgimento – con testo autografo. 

বিষয়শ্রেণী:জাতীয় সঙ্গীত
বিষয়শ্রেণী:ইতালির সংস্কৃতি
বিষয়শ্রেণী:ইতালির জাতীয় প্রতীক
দ্বিতীয় সেলিম

**দ্বিতীয় সেলিম** (উসমানীয় তুর্কি ভাষায়: سليم ثانى) (২৮শে মে ১৫২৪ – ১২ই/১৫ই ডিসেম্বর ১৫৭৪) ছিলেন উসমানীয় সাম্রাজ্যের সুলতান, যিনি ১৫৬৬ সাল থেকে ১৫৭৪ সালে মৃত্যুর আগ পর্যন্ত উসমানীয় সাম্রাজ্য শাসন করেন। তিনি ১৫২৪ খ্রিষ্টাব্দে ইস্তানবুলে জন্মগ্রহণ করেন। তিনি সুলতান সুলাইমান এবং হাসেকী হুররাম সুলতানের পুত্র ছিলেন।

## প্রাথমিক জীবন
১৫২৪ খ্রিষ্টাব্দে সেলিম ইস্তাম্বুলে জন্মগ্রহণ করে। তিনি ছিলেন শাহজাদা মুস্তাফার সৎভাই   এবং শাহজাদা মেহমেদ, মিহরিমাহ সুলতান, শাহজাদা বায়েজিদ এবং শাহজাদা জাহাঙ্গীর এর সহোদর  ভাই।শাহজাদা মেহমেদের মৃত্যুর পর তিনি মানিসার প্রশাসক হন এবং পিতা সুলতান সুলেমানের সঙ্গে সুসম্পর্ক গড়ে তোলেন।তিনি দুবার কোনিয়ার প্রশাসক নিযুক্ত হন।

## শাসনকাল
### সিংহাসনে আরোহণ
দ্বিতীয় সেলিম সাধারণত মানুষের কাছে 'স্বর্ণকেশী সেলিম' নামে পরিচিত ছিলেন।

১৫৬৬ খ্রিষ্টাব্দে প্রথম সুলাইমানের মৃত্যুর  পর তার পুত্র দ্বিতীয়  সেলিম কনস্ট্যান্টিনোপলের সিংহাসনে  বসেন।

### চারিত্রিক বৈশিষ্ট্য
দ্বিতীয় সেলিম দয়ালু ছিলেন। তবে তিনি মদ্যপানে আসক্ত হওয়ায় শাসন কাজে অনাগ্রহী ছিলেন।ফলে প্রধান উজির সোকল্লু মেহমেদ পাশাকে শাসনকাজ পরিচালনার দায়িত্ব দিয়েছিলেন। তিনি ছিলেন একজন কবি এবং সাহিত্য প্রেমিক।তিনি তার শাসনকালে মাহীদেবরান সুলতানকে তার মর্যাদা ফিরিয়ে দেন এবং ভাই শাহজাদা মুস্তাফার সমাধি পুনঃনির্মাণ করেন ।

### সামরিক অভিযান
দ্বিতীয় সেলিম এই প্রথম উসমানীয়া খলিফা যে কখনো নিজে যুদ্ধে অংশগ্রহণ করেননি। তবে তার উজিরে আযম সোকল্লু মেহমেদ বহু অভিযান পরিচালনা করেছেন। তার পরিকল্পনা ও উদ্যোগে উসমানী সৈন্যরা বহু সামরিক অভিযানে বের হয়। সাইপ্রাস এবং তিউনিস জয় দ্বিতীয় সেলিমের শাসনকালের উল্লেখযোগ্য ঘটনা।

১৫৭১ খ্রিষ্টাব্দে সেনাপতি লালা মুস্তাফা এবং বেলার বেগ ভেনিসের সেনাপতি ব্রাগাডিনোকে পরাজিত করে সাইপ্রাস জয় করেন।

১৫৭১ খ্রিষ্টাব্দে ভেনিসের প্ররোচনায় স্পেনরাজ, রোমের পোপ, স্যভয়ের ডিউক এবং মাল্টার নাইট মিলে অষ্ট্রিয়ার নৌ-সেনাপতি ডন জুয়ানের নেতৃত্বে লেপান্টো উপসাগরে উসমানী খিলাফাতের নৌবাহিনীর ওপর হামলা চালায়। নৌ-সেনাপতি কাপুদান পাশা নিহত হলে উসমানী বাহিনী বিশৃংখল হয়ে পড়ে এবং পরাজয় বরণ করে।

ইতিপূর্বে তিউনিস উসমানী খিলাফাতের অধীনে ছিল। লেপান্টো যুদ্ধের বিপর্যয়ের পর অষ্ট্রিয়ার নৌ-সেনাপতি ডোন জুয়ান স্পেনের সাহায্য নিয়ে তিউনিস দখল করেন। ১৫৭৪ খ্রিষ্টাব্দে মুসলিম নৌ-সেনাপতি উলুজ আলীর নেতৃত্বে মুসলিমগণ তিউনিস পুনরুদ্ধার করতে সক্ষম হয়।

১৫৭৪ খ্রিষ্টাব্দে উসমানী সৈন্যদের দ্বারা তিউনিস পুনরুদ্ধার হয়।

## ব্যক্তিগত জীবন
সেলিমের স্ত্রী ছিল নুরবানু সুলতান যিনি ছিলেন তৃতীয় মুরাদ এর মা।

;পুত্রঃ
*তৃতীয় মুরাদ
*শাহজাদা কাসিম
*শাহজাদা মেহমেদ
*শাহজাদা আব্দুল্লাহ
*শাহজাদা জাহাঙ্গীর
*শাহজাদা মুস্তাফা
*শাহজাদা উসমান
*শাহজাদা সুলাইমান

## মৃত্যু
১৫ ডিসেম্বর ১৫৭৪ সালে পঞ্চাশ বছর বয়সে মাতাল অবস্থায় মার্বেলের মেঝেতে পিছলে পড়ে সেলিম মারা যান। তাকে ইস্তাম্বুলের হাজিয়া সোফিয়া মসজিদে তার সমাধিতে সমাহিত করা হয়।

## বহিঃসংযোগ
* Selim II Tomb

বিষয়শ্রেণী:১৫২৪-এ জন্ম
বিষয়শ্রেণী:১৫৭৪-এ মৃত্যু
বিষয়শ্রেণী:১৬শ শতাব্দীর উসমানীয় সুলতান
বিষয়শ্রেণী:খাদেমুল হারামাইন শরিফাইন
বিষয়শ্রেণী:উসমানীয় সাম্রাজ্যের তুর্কি
বিষয়শ্রেণী:উসমানীয় খলিফা
২০০৮ গ্রীষ্মকালীন অলিম্পিকে সাঁতার – নারীদের ৫০ মিটার ফ্রিস্টাইল

২০০৮ অলিম্পিক গেমসে **মহিলাদের ৫০মিটার ফ্রিস্টাইল** বিভাগের প্রতিযোগিতা আগস্টের ১৫ ও ১৭ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল সাঁতার প্রতিযোগিতা, মানে এখানে সাঁতারকাটার পদ্ধতির ( যেমন ব্যাকস্ট্রোক, ব্রেস্টস্ট্রোক ও বাটারফ্লাই বিভাগ)কোনো বাধ্যবাধকতা থাকে না। প্রায় সব সাঁতারুই ফ্রন্ট ক্রল বা তার কোনো বিকল্প পদ্ধতির প্রয়োগ করে থাকে। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি একবার পার করতে হয়।

সেমিফাইনাল ও ফাইনাল ছাড়া সর্বমোট বারোটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।

২০০৮ গেমসে যোগ্যতা অর্জনের মাপকাঠি ছিল ২৫.৪৩সেকেন্ড(A মান) এবং ২৬.৩২সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে রেকর্ডটি গড়া হয় সেটি নিচে দেওয়া হল।

## হিট
### হিট ১

### হিট ২

### হিট ৩

### হিট ৪

### হিট ৫

### হিট ৬

### হিট ৭

### হিট ৮

### হিট ৯

### হিট ১০

### হিট ১১

### হিট ১২

## সেমিফাইনাল
### সেমিফাইনাল ১

### সেমিফাইনাল ২

## ফাইনাল

* **Q** = উত্তীর্ণ, **DSQ** = অনুত্তীর্ণ
* **WR** = বিশ্ব রেকর্ড(World Record), **OR** = অলিম্পিক রেকর্ড(Olympic Record)
* **AF** = আফ্রিকান রেকর্ড(African Record), **AM** = আমেরিকান রেকর্ড(America Record), **AS** = এশিয়ান রেকর্ড(Asian Record), **ER** = ইউরোপীয় রেকর্ড(European Record), **OC** = ওশিয়ানিয়া রেকর্ড(Oceania Record)
* **CR** = কমনওয়েলথ রেকর্ড(Commonwealth Record), **NR** = জাতীয় রেকর্ড(National Record)

## পাদটিকা

মহিলাদের ফ্রিস্টাইল ০৫০মিটার
ফুল সার্কল ম্যাগাজিন

**ফুল সার্কল ম্যাগাজিন** () নামের পত্রিকাটি চালু করা হয় এপ্রিল ২০০৭ সালে। পোর্টেবল ডকুমেন্ট ফরম্যাট এটি বিনামূল্যে বিতরণ করা হয়। উবুন্টু অপারেটিং সিস্টেমের স্পন্সর ক্যানোনিকাল লিমিটেড এই প্রকাশনার সাথে সম্পৃক্ত নয়। বিজ্ঞাপন এবং স্বেচ্ছাসেবকদের সাহায্যে এখনে নিবন্ধ সংযোজন এবং সম্পাদনার কাজ করা হয়।

প্রধানত উবুন্টু এবং এর সকল ডেরিভেটিভ যেমন কুবুন্টু, যুবুন্টু এবং এডুবুন্টু ব্যবহারকারীদের উদ্দেশ্যে এই পত্রিকাটি প্রকাশ করা হয়। সফটওয়্যার রিভিউ, কমিউনিটি সংবাদ, টিউটেরিয়াল, প্রোগ্রামিং এবং টিপস সহ বিভিন্ন বিষয় অন্তর্ভুক্ত করা হয় এখানে। এটি একাধিক ভাষায় প্রকাশিত হয়। প্রথম সংস্করণটি প্রকাশিত হয়েছিল ইংরেজি, ইস্টোনিয়ান, রোমানিয়ান, ইতালীয়, স্প্যানিশ, রাশিয়ান, জিলিশিয়ান, ডাচ এবং ইন্দোনশিয়ান ভাষায়। তবে সাম্প্রতিক সংস্করণসমূহ কেবলমাত্র ইংরেজি, ফ্রেঞ্চ এবং রাশিয়ান ভাষায় প্রকাশিত হচ্ছে।

## ইতিহাস
ফুল সার্কেল ম্যাগাজিন এর প্রথম সংখ্যা প্রকাশিত হয় এপ্রিল ২০০৭ সালে। এই সংখ্যার বিশেষ নিবন্ধসমূহের মধ্যে ছিল উবুন্টুর ইতিহাস, ডেক্সটপ এফেক্টের বিভিন্ন বৈশিষ্ট এবং নতুন প্রকাশিত লিনাক্সের বিভিন্ন গেম। প্রথম সংখ্যাদি ছিল ১৭ পৃষ্ঠা দীর্ঘ এবং পোর্ট্রেট ফরম্যাটে।

২৫তম সংখ্যা দেকে এটি ২৮ পৃষ্ঠা এবং ল্যান্ডস্কেপ ফরম্যাট হিসাবে প্রকাশিত হয়।

ডিসেম্বর ২০০৭ থেকে ফুলসার্কেল ম্যাগাজিন অনলাইন পডকাস্ট শুরু করে। কিন্তু মাত্র দুই পর্ব প্রকাশের পরপরই এটি বন্ধ হয়ে যায়। মূলত হোস্ট এর ব্যক্তিগত ব্যাস্ততা বৃদ্ধির কারণে পডকাস্টে নিয়মিত সময় দিতে অসুবিধার জন্য এটি বন্ধ করে দিতে হয়েছে। মার্চ ২০১০ থেকে সম্পূর্ণ নতুন ফরম্যাটে এই পডকাস্টিং আবার চালু করেন রবিন ক্যাটলিং, তাকে সহযোগীতা করছেন এড হুইট এবং ডেভ উইলকিন্স। প্রতিটি পর্বে মূল নিবন্ধ, নতুন সংবাদ, সফটওয়্যার রিভিউ, ইন্টারভিউ এবং শ্রোতাদের ফিডব্যাক অন্তর্ভুক্ত করা হয়ে থাকে।

## কর্মীবৃন্দ
এই পত্রিকাটি প্রকাশের সাথে যারা সম্পৃক্ত আছেন:
* **প্রধান সম্পাদক:** রুনি টুকার
* **ওয়েবসাস্টার:** রব কারফিয়া
* **যোগাযেগ ব্যবস্থাপক:** রবার্ট ক্লিপসাম
* **অন্যান্য সম্পাদানগন:** মাইক কেনেডি, ডেভিড হ্যাশ, গর্ড ক্যাম্বেল, নিকোলা ক্যাপিলিনি, রায়েন হার্টল্যাড, ডেভিড সুটান

## আরও দেখুন
## তথ্যসূত্র

## বহিঃসংযোগ

বিষয়শ্রেণী:লিনাক্স ম্যাগাজিন
বিষয়শ্রেণী:নিখরচার ম্যাগাজিন
বিষয়শ্রেণী:২০০৭-এ প্রতিষ্ঠিত ম্যাগাজিন
বিষয়শ্রেণী:যুক্তরাজ্যের মাসিক ম্যাগাজিন
বিষয়শ্রেণী:উবুন্টু (অপারেটিং সিস্টেম)
রোভেনা মারকু

**রোভেনা মারকু** (জন্ম ২১শে মে, ১৯৮৭ স্কোডেরে) আলবানিয়ার একজন অলিম্পিক ফ্রিস্টাইল সাঁতারু। তিনি ২০০৪ ও ২০০৮ অলিম্পিকে দেশের প্রতিনিধিত্ব করেন।

বেজিং-এর ২০০৮ অলিম্পিকে তিনি ৫০মিটার ফ্রিস্টাইল বিভাগে ২৮.১৫সেকেন্ড সময়ে নতুন আলবানীয় রেকর্ড গড়েন। আগের রেকর্ডটিও তার দখলে ছিল ২৮.৭৯সেকেন্ড সময়ের। ৫৮তম স্থানে তিনি ২০০৮ অলিম্পিক শেষ করেন।

এছাড়া তিনি ২০০৭ বিশ্ব চ্যাম্পিয়নশিপে ৫০মিটার ফ্রিস্টাইল ও ৫০মিটার ব্রেস্টস্ট্রোক; এবং ২০০৫ ভূমধ্যসাগরীয় গেমসে অংশগ্রহণ করেছেন।

## পাদটিকা

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আলবেনিয়া সাঁতারু
বিষয়শ্রেণী:২০০৪ গ্রীষ্মকালীন অলিম্পিকের সাঁতারু
বিষয়শ্রেণী:২০০৮ গ্রীষ্মকালীন অলিম্পিকের সাঁতারু
বিষয়শ্রেণী:আলবেনিয়ার অলিম্পিক সাঁতারু
বিষয়শ্রেণী:People from Shkodër
বিষয়শ্রেণী:নারী ব্রেস্টস্ট্রোক সাঁতারু
এক্সস্প্ল্যাশ

**এক্সস্প্ল্যাশ ()** হল উবুন্টু কমিউনিটি পরিচালিত একটি সফটওয়্যার প্রকল্প। লিনাক্স অপারেটিং সিস্টেম ভিত্তিক কম্পিউটার বুট করার সময় তালিকা হিসাবে যে বুট অপশনগুলি দেখানো হয় সেটি এটি সফটওয়্যারটি এক্স উইন্ডো সিস্টেম এর মাধ্যমে পরিবর্তন করে একটি গ্রাফিকাল স্প্ল্যাশ স্ক্রীন প্রদর্শন করে।

ইউস্প্ল্যাশ এর পরিবর্তে এক্সস্প্ল্যাশ ব্যবহার শুরু হয়েছে উবুন্টু ৯.১০ (কারমিক কোয়ালা)থেকে। উবুন্টু ১০.১০ (লুসিড লিংকস) সংস্করণ থেকে ১০ সেকেন্ডের কম সময়ে বুট করার পরিকল্পনা থেকেই মূলত এটি নির্বাচন করা হয়েছে। এক্স সার্ভার সম্পর্কিত প্রোসেস সমূহ আগে চালু করার মাধ্যমে এটি দ্রুততম সম‌য়ে অপারেটিং সিস্টেম বুট করতে পারে। পূর্ণাঙ্গ বুট এস সময় একটি মাত্র এক্স সার্ভার ব্যবহার করা হয়।

## তথ্যসূত্র

## বহিঃসংযোগ
* https://launchpad.net/xsplash

বিষয়শ্রেণী:মুক্ত সফটওয়্যার
ইউস্প্ল্যাশ

[থাম্ব|alt=Usplash.|[ডেবিয়ান লিনাক্সে ইউস্প্ল্যাশ বুটস্ক্রীন]]
**ইউস্প্ল্যাশ ()** হল উবুন্টু কমিউনিটি পরিচালিত একটি সফটওয়্যার প্রকল্প। লিনাক্স ভিত্তিক অপারেটিং সিস্টেম বুট করার সময় যে লেখাসমূহ তালিকা আকারে প্রদর্শন করা হয় ইউস্প্ল্যাশ সেটির বিকল্প হিসাবে একটি গ্রাফিকাল স্প্ল্যাশ স্ক্রীন প্রদর্শন করে। বুটস্প্ল্যাশ এর বিকল্প হিসাবে এটি তৈরী করা হয়েছে। বুটস্প্ল্যাশ কার্নেল স্পেস থেকে যে কাজটি করতো, ইউস্প্ল্যাশ ঠিক একই কাজ করতে পারে ইউজার স্পেস থেকে। এরফলে ইউস্প্ল্যাশ এর নতুন সংস্করণ অন্তর্ভুকত করার জন্য কার্নপল নতুন করে কম্পাইল করতে হয় না।

ইউস্প্ল্যাশ লিনাক্স ফ্রেমবাফার ইন্টারফেস অথবা বিকল্প হিসাবে সরাসরি ভিইএসএ এর মাধ্যমে স্প্ল্যাশ স্ক্রীনটি প্রদর্শন করে।

উবুন্টু ৯.১০ (কারমিক কোয়ালা) সংস্করণরে প্রাথমিকভাবে ইউস্প্ল্যাশ বুট শুরু করার পর এক্সস্প্ল্যাশ পূর্ণাঙ্গ বুট সম্পন্ন করে। উবুন্টু ১০.১০ (লুসিড লিংক্স) সংস্করণে ইউস্প্ল্যাশ এর পরিবর্তে পূর্ণাঙ্গ ভাবে প্লাইমাউথ ব্যবহার করা হয়।

## তথ্যসূত্র

## বহিঃসংযোগ
* Usplash on Launchpad
* Debian package listing for usplash
* Ubuntu help page for usplash
* Some discussions about usplash
* Simple tool to create simple themes for usplash

বিষয়শ্রেণী:মুক্ত সফটওয়্যার
বিষয়শ্রেণী:উবুন্টু (অপারেটিং সিস্টেম)
আপডেট ম্যানেজার

**আপডেট ম্যানেজার ()** হল এমন একটি প্রোগ্রাম যেটি ইনস্টল করা সফটওয়্যরসমূহ (এবং এর সংস্লিষ্ট প্যাকেজসমূহ) আপডেট করার কাজে ব্যবহার করা হয়। আপডেট ম্যানেজারের মাধ্যমে সাধারণত নিরাপত্তা এবং সুপারিশকৃত প্যাচ সমূহ ইনস্টল করা হয়। এছাড়া ইনস্টল করা সফটওয়্যর সমূহের নতুন কোন আপডেট পাওয়া গেলে সেটি ব্যবহারকরীকে জানিয়ে দেয় এই সফটওয়্যার। আপডেট সমূহের তালিকা বর্ণক্রম অনুযায়ী থাকে যার ফলে ব্যবহারকারী সহজেই প্রয়োজনীয় আপডেট সমূহ ইনস্টল করতে পারে। যদিও এটি উবুন্টু অপারেটিং সিস্টেমের উদ্দেশ্যে তৈরী করা হয়েছিল কিন্তু বর্তমানে এটি ডেবিয়ান এবং অন্যান্য এপিটি ভিত্তিক অপারেটিং সিস্টেমে ব্যবহার করা হয়।

আপডেট ম্যানেজারের মাধ্যমে সফটওয়্যার ইনস্টল করা যায় না। সফটওয়্যার ইনস্টল করার জন্য অন্যান্য প্যাকেজ ম্যানেজার রয়েছে, যেমন উবুন্টু সফটওয়্যার সেন্টার, এবং কারিগরি দিক থেকে উন্নততর সিন্যাপটিক।

উবুন্টুতে আপডেট ম্যানেজারের মাধ্যমে অপারেটিং সিস্টেম আপডেট করার কাজে ব্যবহার করা হয়। উবুন্টুর সাধারণ সংস্করণ সমূহ প্রতি ছয় মাস পরপর এবং লং টার্ম সাপোর্ট সংস্করণ সমূহ প্রকাশিত হয় ২বছর পরপর। এই বৈশিষ্টটি উবুন্টুর কেবলমাত্র ডেক্সটপ সংস্করণে থাকে, সার্ভার সংস্করণ থেকে এটি পেতে হলে উপডেট ম্যানেজারে বৈশিষ্টটি যুক্ত করে নিতে হয়।

## তথ্যসূত্র

## বহিঃসংযোগ

*  লঞ্চপ্যাড ডেভলপমেন্ট
*  উবুন্টু উইকি

বিষয়শ্রেণী:মুক্ত সফটওয়্যার
বিষয়শ্রেণী:লিনাক্স সফটওয়্যার
বিষয়শ্রেণী:উবুন্টু (অপারেটিং সিস্টেম)
আনকমপ্লিকেটেড ফায়ারওয়াল

**আনকমপ্লিকেটেড ফায়ারওয়াল** () হল সহজে ব্যবহার উপযোগী একটি কম্পিউটার ফায়ারওয়াল। কমান্ড লাইন ইন্টারফেসে স্বল্প সংখ্যক সরল কমান্ড এবং আইপি টেবিল ব্যবহার করে এটি কনফিগার করা যায়।

## গ্রাফিক্যাল ব্যবহারকারজ ইন্টারফেস

**আনকমপ্লিকেটেড ফায়ারওয়াল গ্রাফিকাল ইউজার ইন্টারফেস** (জিইউএফডব্লিউ) হল আনকমপ্লিকেটেড ফায়ারওয়াল এর একটি গ্রাফিকাল ইউজার ইনটারফেস। উবুন্টু অপারেটিং সিস্টেম-এ ব্যবহার করার উদ্দেশ্যে এটি তৈরী করা হয়েছে।

জিইউএফডব্লিউ এর মাধ্যমে উবুন্টুতে খুব সহজেই ফায়ারওয়াল ব্যবস্থাপনার কাজ করা যায়। পিটুপি কানেকশন, নির্ধারিত পোর্ট ব্লক করার মত সাধারণ কাজগুলির করার সুবিধা রয়েছে এখানে।
জিইউএফডব্লিউ একটি ইউএফডব্লিউ ভিত্তিক প্রোগ্রাম যা মূলত উবুন্টু ব্যবহার করার উদ্দেশ্যে তৈরী করা হয়েছে। তবে পাইথন, জিটিকে এবং জিইউএফডব্লিউ রয়েছে এমন অ্যান্য প্লাটফর্মেও এটি ব্যবহার করা যাবে।

## বৈশিষ্টসমূহ

## বহিঃসংযোগ
* Ubuntu Firewall - Information about ''Uncomplicated Firewall'' on Ubuntu
* Gufw - Official Gufw web
* Gufw - Official Documentation

বিষয়শ্রেণী:মুক্ত সফটওয়্যার
বিষয়শ্রেণী:ফায়ারওয়াল সফটওয়্যার
বিষয়শ্রেণী:ফ্রি নেটওয়ার্ক সম্পর্কিত সফটওয়্যার
বিষয়শ্রেণী:উবুন্টু (অপারেটিং সিস্টেম)
হিপ ১৩০৪৪ বি

**হিপ ১৩০৪৪ বি** পৃথিবীর ছায়াপথে আবিষ্কৃত একটি গ্রহ যা একটি বিলীয়মান তারকা কেন্দ্র করে প্রতি ১৬.২ দিনে আবর্তিত হচ্ছে। ২০১০ খ্রিষ্টাব্দের ১৯ নভেম্বর আবিষ্কৃত এই গ্রহটি আকৃতিতে বেশ বড়: বৃহস্পতি গ্রহের ১.২৫ গুণ। এর আগেও সৌরজগতের বাইরে প্রায় পাঁচ শত গ্রহের অবস্থান নির্ণীত হয়েছে কিন্তু দূরত্বের কারণে সেগুলো সম্পর্কে বেশি কিছু জানা যায় নি। সে হিসাবে হিপ ১৩০৪৪ বি-এর আবিষ্কার জ্যোতিবির্জ্ঞানীদের জন্য নভোমণ্ডল সম্পর্কে আরো তথ্য সংগ্রহের বিশেষ সুযোগ এনে দিয়েছে।  তারকাটির হিপ ১৩০৪৪ নামে চিহ্নিত। এটি পৃথিবী থেকে প্রায় ২,০০০ আলোকবর্ষ দূরত্বে অবস্থিত বলে পরিমাপ করা হয়েছে।

## তথ্যসূত্র

## বহিঃসংযোগ

বিষয়শ্রেণী:সৌরজগতবহির্ভূত গ্রহ
বিষয়শ্রেণী:২০১০-এ আবিষ্কৃত সৌরজগতবহির্ভূত গ্রহ
বিষয়শ্রেণী:ফোরন্যাক্স নীহারিকাপুঞ্জ
গেকোনিডি

**গেকোনিডি** সরীসৃপদের একটি বৈজ্ঞানিক পরিবার, যাতে রয়েছে ৯৫০টি প্রজাতির "গেকো"। এই গেকোদের মধ্যে আছে জেঠী (টিকটিকি ও স্বজাতীয় প্রাণী) ও তক্ষক।

## তথ্যসূত্র

বিষয়শ্রেণী:প্রাণিবিজ্ঞান
বিষয়শ্রেণী:গেকোনিডি
বিষয়শ্রেণী:সরীসৃপ
বিষয়শ্রেণী:টিকটিকি পরিবার
বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
টেলিগ্রাফ মিডিয়া গ্রুপ

**টেলিগ্রাফ মিডিয়া গ্রুপ লিমিটেড** (**টিএমজি**; পূর্বে **টেলিগ্রাফ গ্রুপ**) হল *[[দ্য ডেইলি টেলিগ্রাফ]]* এবং *[[দ্য সানডে টেলিগ্রাফ|সানডে টেলিগ্রাফ]]* সংবাদপত্রদ্বয়ের স্বত্বাধিকারী প্রতিষ্ঠান। এটি প্রেস হোল্ডিংসের একটি সহযোগী প্রতিষ্ঠান।  ডেভিড ও ফ্রেডেরিক বার্কলে নামের দুই ভাই ২০০৪ সালে ৩০ জুলাইয়ে কয়েক মাস ধরে তীব্র বিডিং এবং মামলা করার পর কানাডিয়ান/আমেরিকান ব্যবসায়ী কনরাড ব্ল্যাক নিয়ন্ত্রিত কানাডার টরন্টোর হোলিঞ্জার ইনকর্পোরেটেড নামক সংবাদপত্র গ্রুপ থেকে এই গ্রুপটি অধিগ্রহণ করেছিলেন।

২০১৫ সালে, টিএমজি ৫১ মিলিয়ন পাউন্ড অপারেটিং মুনাফা করেছে। *[[দ্য গার্ডিয়ান|দ্য গার্ডিয়ানের]]* কাছে ফাঁস হওয়া অনিরীক্ষিত অ্যাকাউন্ট অনুসারে, করের আগে মুনাফা ৪৭ মিলিয়ন পাউন্ড ছিল এবং ২০১৬ সালের ৩ জানুয়ারি পর্যন্ত ৫৩ সপ্তাহের জন্য টার্নওভার ছিল ৩১৯ মিলিয়ন পাউন্ড। যদি এই পরিসংখ্যানগুলি সঠিক হয়, তবে এটি উভয় অ্যাকাউন্টে ২০১৪ এর মাত্রা থেকে বৃদ্ধি পেয়েছে।

টেলিগ্রাফ মিডিয়া গ্রুপ একটি মাল্টিমিডিয়া নিউজ কোম্পানি হিসেবে কাজ করে। হোল্ডিং মুদ্রিত এবং বৈদ্যুতিন সংস্করণে দৈনিক এবং সাপ্তাহিক প্রকাশনা প্রকাশ করে। এগুলো রাজনীতি, মৃত্যু, খেলাধুলা, অর্থ, জীবনধারা, ভ্রমণ, স্বাস্থ্য, সংস্কৃতি, প্রযুক্তি, ফ্যাশন এবং গাড়ির খবর সরবরাহ করে থাকে।

## দল

* মারডক ম্যাকলেনান সিইও।
* সারাহ ক্রম্পটন ডেইলি টেলিগ্রাফের শিল্প বিভাগের প্রধান সম্পাদক।
* জিম ফ্রিম্যান সেলস ডিরেক্টর।
* ডেভিড কিং সিইও।
* ম্যাথিউ ওয়াটকিন্স সতর্কতা কৌশলের পরিচালক।

## তথ্যসূত্র

## বহিঃসংযোগ
* 

বিষয়শ্রেণী:টেলিগ্রাফ মিডিয়া গ্রুপ
বিষয়শ্রেণী:যুক্তরাজ্যের সংবাদপত্র কোম্পানি
প্রথম মাহমুদ

**প্রথম মাহমুদ** (উসমানীয় তুর্কি ভাষায়: محمود اول) **কুঁজো** হিসাবেও পরিচিত (*কাম্বুর*) (২ আগস্ট ১৬৯৬ – ১৩ই ডিসেম্বর, ১৭৫৪) ছিল উসমানীয় সাম্রাজ্যের সুলতান ১৭৩০ থেকে ১৭৫৪ পর্যন্ত। তিনি এদির্ন রাজভবনে জন্ম গ্রহণ করেন। তার পিতার নাম দ্বিতীয় মুস্তাফা (১৬৯৫–১৭০৩) এবং তার মাতার নাম ভালিদে সুলতান সালিহা সাবকাতি। প্রথম মাহমুদ ছিল তৃতীয় উসমান (১৭৫৪–৫৭) এর বড় ভাই।

বিষয়শ্রেণী:১৬৯৬-এ জন্ম
বিষয়শ্রেণী:১৭৫৪-এ মৃত্যু
বিষয়শ্রেণী:১৮শ শতাব্দীর উসমানীয় সুলতান
বিষয়শ্রেণী:খাদেমুল হারামাইন শরিফাইন
বিষয়শ্রেণী:উসমানীয় সাম্রাজ্যের তুর্কি
সুফি (দ্ব্যর্থতা নিরসন)

**সুফি** বলতে বোঝানো হতে পারে -
* সুফিবাদ - ইসলামের একটি আধ্যাত্মিক দর্শন;
* সুফি (কার্টুনিস্ট) - একজন ভারতীয় কার্টুনিষ্ট।
সুপারস্কেপ

**সুপারস্কেপ**, মোবাইল ফোন গেমস প্রস্তুতকারী প্রতিষ্ঠান। এটি বেশ কয়েকটি মোবাইল ফোন গেমস তৈরি করেছিল যেগুলো টুয়েন্টিয়েথ সেঞ্চুরি ফক্স, ইউনিভার্সাল স্টুডিওস, সনি পিকচার্স মোবাইল এন্ড গ্লোবাল ওয়্যারলেস এন্টারটেনমেন্টের মতো কোম্পানীগুলো থেকে লাইসেন্সপ্রাপ্ত। প্রতিষ্ঠানটি প্রতিষ্ঠিত হয় ১৯৮৩ খ্রিষ্টাব্দে। ২০০৮ খ্রিষ্টাব্দের প্রথমদিকে গ্লু মোবাইল এটিকে কিনে নেয়।

তৈরিকৃত গেমসের আংশিক তালিকা-
# এলিয়েন ভার্সাস প্রিডেটর ও এলিয়েন ভার্সাস প্রিডেটর ২
# ফাইট ক্লাব
# ইন্ডিপেন্ডেন্স ডে
# এ এম এফ এক্সট্রিম বোলিং
# হার্লেম গ্লোবট্রটার্স

## তথ্যসূত্র
''Aliens Versus Predator2''
ফাইট ক্লাব (চলচ্চিত্র)
বিষয়শ্রেণী:প্রতিষ্ঠান
বিষয়শ্রেণী:মোবাইল গেম কোম্পানি
বিষয়শ্রেণী:২০০৮-এর অধিগ্রহণ ও একত্রীকরণ
বিষয়শ্রেণী:ভিডিও গেম উন্নয়ন কোম্পানি
অষ্টম পর্যায়ের মৌল

**অষ্টম পর্যায় মৌল** বলতে সেই মৌলিক পদার্থগুলোকে বুঝানো হয় যেগুলো বর্ধিত পর্যায় সারণির অষ্টম পর্যায় রয়েছে। এই মৌলগুলোর কোনোটিই তৈরী করা হয়নি,  এবং এর আইসোটোপগুলোও যথেষ্ট স্থিতিশীল নয় যার ফলে নিকট ভবিষ্যতে এগুলোকে বিশেষ তাৎপর্যপূর্ণ হিসাবে অরা হচ্ছে না। এটি বলা যায় যে স্থিতিশীল নয় বলে কেবলমাত্র অষ্টম পর্যায়ের মৌলগুলোর ভৌতরূপ দেখা যায় এবং অবেকেই ধারণা পোষন করেন যে ১২৬ পারমাণবিক সংখ্যা বিশিষ্ট পর্যায় সারণির সর্বশেষ স্থিতিশীল মৌল আনবিহেক্সিয়ামের পর পর্যায় সারণিটি শেষ হওয়া উচিত। 

## মৌলসমূহ

### আউফবাউ মডেল

### পিকো মডেল

## বৈশিষ্টসমূহ
### ভৌত এবং আণবিক
#### ইলেকট্রন বিন্যস
:

## আরও দেখুন
* Extension of the periodic table beyond the seventh period
* Nucleon drip line

## নোট

## তথ্যসূত্র

বিষয়শ্রেণী:পর্যায় সারণি
সুরুল

**সুরুল** পশ্চিমবঙ্গের বীরভূম জেলার বোলপুর মহকুমার একটি গ্রাম এবং পর্যটন কেন্দ্র। গ্রামটি শান্তিনিকেতন থেকে ৩ কিলোমিটার দূরে অবস্থিত। এটি শান্তিনিকেতন আশ্রমেরই একটি অংশ। সুরুল কুঠিতে বসে রবীন্দ্রনাথ অনেক গান ও কবিতা রচনা করেছিলেন।

## ইতিহাস
সুরুল রবীন্দ্রনাথ ঠাকুর প্রতিষ্ঠিত বিশ্বভারতীর লাগোয়া একটি গ্রাম। বিশ্ববিদ্যালয়ের একটি বিরাট অংশ সুরুল মৌজার মধ্যে অবস্থিত। গ্রামটি তার ঐতিহ্য ও সাংস্কৃতিক মূল্যবোধ এবং ঐতিহাসিক কারণে বিখ্যাত। সুরুলের অধিবাসীরা মূলত বাগদি, বাউড়ি, হাড়ি ও ডোম বর্ণভুক্ত। এছাড়া এখানে কয়েকঘর তাঁতিও বাস করেন। পরবর্তীকালে গ্রামের জমিদারেরা এখানে ব্রাহ্মণ নিয়ে এসে বসত করান।
 
ইস্ট ইন্ডিয়া কোম্পানির আমলে গ্রামটি জন চিপের অধীনে একটি কমার্সিয়াল রেসিডেন্সি ছিল। ১৮৩৫ সালে কোম্পানি এখানে ব্যবসাবাণিজ্য বন্ধ করে দিলে, রেসিডেন্সিটি পরিত্যক্ত। এখন এর কোনো চিহ্নই আর অবশিষ্ট নেই।

## সংস্কৃতি
সুরুল গ্রামের টেরাকোটা মন্দিরগুলি বিশেষ শিল্পগুণ সমন্বিত। বর্তমানে এগুলি সুসংরক্ষিত। ১৮৩০ সাল নাগাদ জন চিপের মৃত্যুর কয়েক বছরের মধ্যে গ্রামের পুরনো মন্দিরগুলি নির্মিত হয়। অধিকাংশ মন্দিরই শিব মন্দির। একটি মনসা ও একটি *পঞ্চরত্ন* লক্ষ্মী-জনার্দন মন্দিরও আছে। মন্দিরের দেওয়ালে রামায়ণের ছবি যেমন খোদিত হয়েছে, তেমনই খোদিত হয়েছে এখানে এক সময়ে ব্যবসাবাণিজ্য চালানো ইউরোপীয়দের ছবিও। ১৯৪০-এর দশকে মুকুল দে সুরুল গ্রামের মন্দির শিল্পের প্রচুর ছবি তুলে ফটো-ডকুমেন্টরি তৈরি করেন। এটি ১৯৫৯ সালে নতুন দিল্লির ললিত কলা অকাদেমি থেকে *বীরভূম টেরাকোটাস* নামে প্রকাশিত হয়।

## বহিঃসংযোগ
* Little help matters. Intention counts. Attitude counts.

* Mukul Dey's Terracotta Documentation: A Short Note by Satyasri Ukil

## পাদটীকা

বিষয়শ্রেণী:বীরভূম জেলা
বিষয়শ্রেণী:বীরভূম জেলার শহর ও নগর
প্লাইমাউথ (সফটওয়্যার)

প্লাইমাউথ (ইংরেজিঃ Plymouth) লিনাক্স সমর্থনকারী অ্যানিমেশনগুলির জন্য ডাইরেক্ট রেন্ডারিং ম্যানেজার (ডিআরএম) এবং কেএমএস ড্রাইভার ব্যবহার করে এমন একটি মুক্ত বুটস্প্ল্যাশ। এটি ইনিটআরডি-তে প্যাক হয়ে যায়। আই-ক্যান্ডি ছাড়াও প্লাইমাউথ বুটের সময় ব্যবহারকারীর সাথে মিথস্ক্রিয়াও পরিচালনা করে।

প্লাইমাউথ ২৫ নভেম্বর, ২০০৮ সালে ফেডোরা ১০ "কেমব্রিজ" মুক্তিতে প্রথম অন্তর্ভুক্ত হয়েছিল যেখানে এটি রেড হ্যাট গ্রাফিকাল বুট (আরএইচজিবি) কে প্রতিস্থাপন করেছিল। উবুন্টু এটিকে ২৯ এপ্রিল ২০১০ সালে প্রকাশিত উবুন্টু ১০.০৪ এলটিএস "লুসিড লিংক্স" অন্তর্ভুক্ত করেছে। ম্যানড্রিভা লিনাক্স স্প্ল্যাশী থেকে প্লাইমাউথ সংস্করণ অ্যাডালি (২০১০.০) তে প্রতিস্থাপন করেছে। 

## ইতিহাস
এর উন্নয়ন ২০০৭ সালের মে মাসে শুরু হয়েছিল এবং রে স্ট্রোডের নেতৃত্বে পরিচালিত হচ্ছে। তবে, ২০০৮ সালের প্রথমদিকে এই প্রকল্পের পক্ষে খুব কম সমর্থন ছিল, এরপর প্লাইমাউথকে ফেডোরা ১০-তে প্রবর্তনের সিদ্ধান্তটি এর উন্নয়নে গতি দেয়, যা এখন পুরোপুরিভাবে বিকশিত হচ্ছে। সেই থেকে, প্লাইমাউথ ম্যানড্রিভা লিনাক্স ২০১০.০-এ চালু হয়েছে এবং উবুন্টু ১০.০৪-তে, পাশাপাশি কেডিই নিওনেও চালু হয়েছিল।

## তথ্যসূত্র


## বহিঃসংযোগ

* প্রাতিষ্ঠানিক ওয়েবসাইট
* আর্চউইকিতে প্লাইমাউথ
* 
* উবুন্টু উইকিতে প্লাইমাউথ
বিষয়শ্রেণী:ফেডোরা প্রকল্প
বিষয়শ্রেণী:মুক্ত সফটওয়্যার
বিষয়শ্রেণী:ওপেন সোর্স
বিষয়শ্রেণী:মুক্ত সিস্টেম সফটওয়্যার
রবীন্দ্র রচনাবলী

থাম্ব|রবীন্দ্র-রচনাবলী (অচলিত) প্রথম খণ্ড
***রবীন্দ্র রচনাবলী*** রবীন্দ্রনাথ ঠাকুর রচিত সমগ্র রচনার সংকলন। এই গ্রন্থের প্রথম খণ্ডটি বিশ্বভারতী গ্রন্থনবিভাগ থেকে প্রকাশিত হয় ১৯৩৯ সালে। কবির জীবদ্দশায় এই গ্রন্থের সাতটি খণ্ড ও একটি অচলিত সংগ্রহ প্রকাশিত হয়। প্রতিটি খণ্ড "কবিতা ও গান", "নাটক ও প্রহসন", "গল্প ও উপন্যাস" ও "প্রবন্ধ" - এই চারটি বিভাগে বিন্যস্ত। কবির জীবদ্দশায় প্রকাশিত খণ্ডগুলিতে ভূমিকায় কবির নানা মন্তব্য লিপিবদ্ধ করে দেন। ১৯৪৮ সালের মধ্যে এই গ্রন্থাবলির মোট ছাব্বিশটি খণ্ড প্রকাশিত হয়। পরবর্তীকালে এই গ্রন্থের আরও চারটি খণ্ড প্রকাশিত হয়। প্রত্যেকটি খণ্ডই অনেক জনপ্রিয়। ১৯৬১ সালে রবীন্দ্র জন্মশতবার্ষিকী উপলক্ষে পশ্চিমবঙ্গ সরকার এই পনেরো খণ্ডে রবীন্দ্র রচনাবলী প্রকাশ করেন। ১৯৮১ সালে নতুন পরিকল্পনায় ষোলো খণ্ডে পশ্চিমবঙ্গ সরকার রবীন্দ্র রচনাবলী প্রকাশ করেন।

## পাদটীকা

## বহিঃসংযোগ
* ... পশ্চিমবঙ্গ বাংলা আকাদেমির ভাষা প্রযুক্তি গবেষণা পরিষদ প্রকাশিত
* ... প্রোজেক্ট গুটেনবার্গ থেকে
* ... টেগোরওয়েব থেকে
* 

বিষয়শ্রেণী:রবীন্দ্রনাথ ঠাকুর
সুলতান মুহাম্মদ শাহ আগা খান

**সুলতান মুহাম্মদ শাহ আগা খান**, যিনি **৩য় আগা খান** নামে সমধিক পরিচিত, শিয়া ইসমাইলিয়া সম্প্রদায়ের ৪৮তম ইমাম। তার জন্ম ২ নভেম্বর ১৮৭৭ খ্রিষ্টাব্দ। ইসলামের ৪র্থ খলিফা হযরত আলী -এর সাক্ষাৎ বংশধর হিসাবে তিনি ১৮৮৫ খ্রিষ্টাব্দে মাত্র ৭ বৎসর বয়সে ইসমাইলিয়া সম্প্রদায়ের বিশ্ব ইমামতি প্রাপ্ত হন। তদবধি ৭৭ বৎসর তিনি আন্তর্জাতিক ইসমাইলিয়া সম্প্রদায়ের ইমাম হিসাবে দায়িত্ব পালন করেছেন। তিনি নিখিল ভারত মুসলিমের একজন প্রতিষ্ঠাতা এবং প্রথম সভাপতি। ১৯৩৪-৩৮ কাল পরিধিতে তিনি লিগ অব নেশন্সের প্রেসিডেন্ট হিসাবে দায়িত্ব পালন করেছেন।

## জীবনবৃত্তান্ত
তার জন্ম করাচি শহরে। তার পিতা ছিলেন ২য় আগা খান। ২য় আগা খানের ৩য় স্ত্রী নওয়াব আলিয়া শামস্‌-উল-মুলুক। মায়ের নিবিড় পরিচর্যায় তিনি বড় হয়েছেন এবং ইসমাইলিয়া সম্প্রদায়ের ইমামতি গ্রহণের জন্য যথোপযুক্তভাবে প্রস্তুত হয়েছেন। কেবল ধর্মীয় শিক্ষা ও প্রাচ্যের শিক্ষা নয় তিনি ইয়োরোপীয় শিক্ষায় সুশিক্ষিত ছিলেন। তিনি ইংল্যান্ডের ইটন স্কুলে এবং কেমব্রিজ বিশ্ববিদ্যালয়ে লেখাপড়া করেছেন। তিনি দক্ষতার সঙ্গে শিয়া ইসমাইলিয়া সম্প্রদায়ের নেতৃত্ব যেমন দিয়েছিলেন তেমনি অবিভক্ত, ব্রিটিশশাসিত ভারতের মুসলমানদের কল্যাণে মনোনিবেশ করেছিলেন। তার নির্দেশ অনুসরণ করেই নারী-পুরুষ নির্বিশেষে ইসমাইলিয়ারা সুশিক্ষিত হওয়ার উপর গুরুত্ব আরোপ করে এবং বিংশ শতাব্দীতে একটি সফল আন্তর্জাতিক সম্প্রদায়ে পরিণত হয়। ব্রিটিশরাজ তাকে নাইটহুডে ভূষিত করে।

## মৃত্যু
মৃত্যুর তিন বছর আগে তিনি মিশরে নীল নদের পশ্চিম তীরে আসওয়ান নামক স্থানটি তার সমাধিস্থল হিসাবে নির্বাচিত করে গিয়েছিলেন। তার মৃত্যু হয় সুইজারল্যান্ডের ভারসোয়াখে, ১৯৫৭ খ্রিষ্টাব্দের ১১ জুলাই।

## তথ্যসূত্র

## বহিঃসংযোগ
* সুলতান মুহাম্মদ শাহ আগা খানের কিছু আলোকচিত্র

বিষয়শ্রেণী:শিয়া সম্প্রদায়
বিষয়শ্রেণী:ইসলাম ধর্মের ব্যক্তিত্ব
বিষয়শ্রেণী:১৮৭৭-এ জন্ম
বিষয়শ্রেণী:ভারতীয় নাইট
বিষয়শ্রেণী:পাকিস্তান আন্দোলনের নেতা
বিষয়শ্রেণী:ভারতীয় জনহিতৈষী
বিষয়শ্রেণী:১৯৫৭-এ মৃত্যু
বিষয়শ্রেণী:পাকিস্তানি জনহিতৈষী
বিষয়শ্রেণী:পাকিস্তানি ধর্মীয় নেতা
বিষয়শ্রেণী:২০শ শতাব্দীর ভারতীয় জনহিতৈষী
বিষয়শ্রেণী:পাকিস্তান আন্দোলন
বিষয়শ্রেণী:ভারতীয় ইমাম
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:করাচির ব্যক্তি
বিষয়শ্রেণী:নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ
দাঁড়ি

**দাঁড়ি** () হচ্ছে বাংলাসহ বিভিন্ন ব্রাহ্মী লিপিতে ব্যবহৃত একটি বিরামচিহ্ন, যা নির্দেশক বাক্যের সমাপ্তি বা পূর্ণচ্ছেদ বোঝানোর জন্য ব্যবহৃত হয়। এটি সংস্কৃত ভাষায় **দণ্ড** () নামে পরিচিত।

সংস্কৃত গ্রন্থে ব্যবহৃত একমাত্র বিরামচিহ্ন হল দাঁড়ি এবং ডবল দাঁড়ি। প্রশ্ন বা বিস্ময়বোধক কথা প্রকাশ করার জন্য কোনো বিরাম চিহ্ন ব্যবহার করা হয় না, এবং এক্ষেত্রে বাক্যের অন্যান্য দিক থেকে অনুমান করা আবশ্যক।

ছন্দোবদ্ধ পাঠে, শ্লোকগুলোকে সীমাবদ্ধ করতে ডবল দাঁড়ি ব্যবহার করা হয় এবং একটি পদ, লাইন বা অর্ধ-পদকে সীমাবদ্ধ করতে একটি একক দাঁড়ি ব্যবহার করা হয়। গদ্যে ডবল দাঁড়ি একটি অনুচ্ছেদ, একটি গল্প বা অংশের শেষ চিহ্নিত করতে ব্যবহৃত হয়।

## কম্পিউটার এনকোডিং
দাঁড়ি চিহ্নটির ইউনিকোড কোড পয়েন্ট U+0964 (।)। প্রতিটি ইন্ডিক লিপির জন্য দাঁড়িকে আলাদাভাবে এনকোড করার প্রস্তাব করা হয়েছিল, কিন্তু ২০২০ সাল পর্যন্ত এই প্রস্তাবটি বাস্তবায়িত হয়নি।

## আরও দেখুন
* উল্লম্ব বার
* পূর্ণ বিরাম

## টীকা

## তথ্যসূত্র

## বহিঃসংযোগ
* 

বিষয়শ্রেণী:যতিচিহ্ন
বিষয়শ্রেণী:বাক্যতত্ত্ব
বিষয়শ্রেণী:সংকেতবিজ্ঞান
বিষয়শ্রেণী:বাংলা ব্যাকরণ
বিষয়শ্রেণী:দেবনাগরী
অগ্নিবীণা (কাব্যগ্রন্থ)

**অগ্নিবীণা** বিংশ শতাব্দীর প্রথমার্ধের অন্যতম জনপ্রিয় বাঙালি কবি কাজী নজরুল ইসলামের প্রথম কাব্যগ্রন্থ। এটি ১৩২৯ বঙ্গাব্দের কার্তিক মাসে (অক্টোবর, ১৯২২ খ্রিষ্টাব্দ) প্রকাশিত হয়। এই গ্রন্থে মোট বারোটি কবিতা আছে। কবিতাগুলি হচ্ছে - ‘প্রলয়োল্লাস (কবিতা)’, ‘বিদ্রোহী’, ‘রক্তাম্বর-ধারিণী মা’, ‘আগমণী’, ‘ধূমকেতু’, কামাল পাশা’, ‘আনোয়ার ‘রণভেরী’, ‘শাত-ইল-আরব’, খেয়াপারের তরণী’, কোরবানী’ ও মোহররম’। এছাড়া গ্রন্থটির সর্বাগ্রে বিপ্লবী বারীন্দ্রকুমার ঘোষ-কে উৎসর্গ করে লেখা একটি উৎসর্গ কবিতাও আছে। ‘অগ্নি-বীণা’ প্রচ্ছদপটের পরিকল্পনা ছিল অবনীন্দ্রনাথ ঠাকুর এবং এঁকেছিলেন তরুণ চিত্রশিল্পী বীরেশ্বর সেন। বইটির তৎকালীন মূল্য ছিল ৩ টাকা। ৭ নং প্রতাপ চ্যাটার্জি লেন থেকে গ্রন্থকার কর্তৃক গ্রন্থটি মুদ্রিত ও প্রকাশিত হয়। প্রাপ্তিস্থান হিসেবে গ্রন্থে লেখা ছিল: 'আর্য পাবলিশিং হাউস, কলেজ স্ট্রিট, মার্কেট (দোতলায়)'। গ্রন্থটি ছাপা হয় মেটকাফ প্রেস, ৭৯ নং বলরাম দে স্ট্রিট, কলিকাতা থেকে। দাম এক টাকা। গ্রন্থটির উৎসর্গ হচ্ছে- “বাঙলার অগ্নিযুগের আদি পুরোহিত সাগ্নিক বীর শ্রীবারীন্দ্রকুমার ঘোষ শ্রীশ্রীচরণারবিন্দেষু”। নিচে লেখা আছে “তোমার অগ্নি-পূজারী -হে- মহিমাম্বিত শিষ্য-কাজী নজরুল ইসলাম”। অরবিন্দ ঘোষের ভ্রাতা বারীন্দ্রকুমার ঘোষ বাংলা তথা ভারতের বিপ্লববাদী আন্দোলনের অন্যতম নায়ক ছিলেন। বিপ্লবে বিশ্বাসী নজরুল তাই নিজেকে বারীন্দ্রকুমারের ‘-হে-মহিমান্বিত শিষ্য’ বলে উল্লেখ করে তাকেই তার প্রথম কাব্যগ্রন্থ উৎসর্গ করেছিলেন।
[থাম্ব|[অবনীন্দ্রনাথ ঠাকুর|অবনীন্দ্রনাথ ঠাকুরের পরিকল্পনায় অগ্নিবীণার প্রথম সংস্করণের প্রচ্ছদ]]

## কবিতার তালিকা
* প্রলয়োল্লাস
* বিদ্রোহী
* রক্তাম্বর-ধারিণী মা
* আগমণী
* ধূমকেতু
* কামাল পাশা
* আনোয়ার
* রণভেরী
* শাত-ইল-আরব
* খেয়াপারের তরণী
* কোরবানি
* মোহররম

## বহিঃসংযোগ
* কালের অগ্নিবীণা , আহমদ কবির, তারিখ: ২১-০৫-২০১০, দৈনিক প্রথম আলো

## তথ্যসূত্র

বিষয়শ্রেণী:১৯২২-এর বই
বিষয়শ্রেণী:বাংলা কাব্য
বিষয়শ্রেণী:কাজী নজরুল ইসলাম
বিষয়শ্রেণী:কাজী নজরুল ইসলামের কাব্যগ্রন্থ